See mees, kes on Daost - on kui väike laps.  Mürgised loomad ei nõela teda, metsloomad ei puuduta teda ja röövlinnud ei löö temasse oma küüsi.  Tema  noored kondid pole kõvad ega lihased tugevad - siiski on tema käevõte kõva ja kindel.  Ta on täis mehisust, kuigi ta ei tunne oma sugupoolt.  Kui ta karjuks päev läbi - siiski ta hääl ei hakkaks kähisema.  Sellest selgub tema kooskõla Loodusega.  Teadmine sellest kooskõlast on Igavene Dao.     See Dao on hinge haridus.  Inimeses tekkivad ebamõõdukad soovid.  Kui on tahe anda järele himudele, siis kasvavad need iga päevaga.  Lõpuks viivad nad inimese hukkumiseni.  See on vastand Dao iseloomule.  Mis Dao vastand - selle lõpp on  lähedal.